Benediktinlər

**Benediktinlər** (, qısaca *O.S.B.*) —  xristian monastizminin ən qədim və nüfuzlu ordenlərindən biri. Benediktin ordeni VI əsrdə Müqəddəs Benedikt tərəfindən əsası qoyulmuş və monastır həyatının əsas prinsiplərini formalaşdırmışdır. Ordenin əsas qaydaları və fəaliyyəti Avropa mədəniyyəti və təhsili üzərində böyük təsir göstərmişdir.

## Yaranması və inkişafı
Benediktin ordeninin tarixi Müqəddəs Benediktin (480–547) İtaliyanın Montekassino monastırını qurması ilə başlayır. Müqəddəs Benedikt monastır həyatını nizamlayan qaydalar sistemi hazırlamışdır və bu qaydalar Avropa boyunca geniş yayılmışdır. Müqəddəs Benediktin qaydaları () aşağıdakı əsas prinsiplərə əsaslanır:

# "Ora et Labora" — Dua et və çalış!
# Rahiblər abbatın göstərişlərinə tam əməl etməlidirlər.
# Rahiblər dünyəvi həyatdan uzaq durmalıdırlar.
# Rahiblər həm ibadət etməli, həm də kənd təsərrüfatı, əl işləri və yazı ilə məşğul olmalıdırlar.

Bu qaydalar tezliklə Avropadakı digər monastırların da əsas prinsiplərinə çevrilmişdir. VII–VIII əsrlərdə Benediktin qaydaları Qərbi Avropada geniş yayılmışdır.Karolinq imperiyası dövründə (VIII–IX əsrlər) Müqəddəs Benediktin qaydaları dövlətin rəsmi monastır qaydaları olmuşdur. IX–X əsrlərdə Klyuni monastır hərəkatı Benediktinlərin islahatı ilə məşğul oldu və ordeni gücləndirmişdir. XI–XIII əsrlərdə Benediktin monastırları Avropanın təhsil, elm və mədəniyyət mərkəzlərinə çevrilmişdir.

## Cəmiyyətdə rolu
Benediktin monastırları Avropanın ilk məktəb və kitabxanalarının yaranmasında mühüm rol oynamışdır. Latın dili və ədəbiyyatının qorunması, əlyazmaların surətinin çıxarılması və saxlanılması, universitetlərin yaranmasına töhfə  (məsələn, Paris və Oksford universitetlərinin formalaşmasında rol oynadılar) vermişdir. Benediktin rahibləri kənd təsərrüfatında yeni texnologiyalar tətbiq etdilər, torpağı becərmə metodlarını inkişaf etdirdilər və üzümçülük, pivəçiliyi təkmilləşdirdilər. Benediktin monastırları orta əsr Avropa memarlığının və incəsənətinin inkişafına böyük təsir göstərmişdir. Roman və qotik memarlıq üslublarında möhtəşəm kilsələr və monastırlar tikmişdir. Dini musiqi və ilahilərin yaradılmasına töhfə vermişdir.

## Tənəzzülü və islahatları
XVI əsrdə Protestant reformasiyası monastır həyatını zəifləmiş və Benediktin ordeninin bir çox monastırları bağlanmışdır. Lakin XVII–XVIII əsrlərdə islahatlar aparılmış və Benediktin ordeni yenidən güclənmişdir. Fransız inqilabı və Napoleon müharibələri dövründə isə bir çox monastırlar qapanmışdır, lakin XIX əsrdə Benediktin ordeni yenidən bərpa olunmuşdur. Bu gün Benediktin ordeni Katolik dünyasında ən fəal monastır cərəyanlarından biridir. Onlar təhsil, xeyriyyəçilik və ibadətlə məşğul olur, təhsil ocaqları, universitetlər və kilsələri idarə edirlər. Benediktinlər hələ də "*Ora et Labora*" prinsipi ilə yaşayır və dünyada xristian mədəniyyətinin inkişafına töhfə verməyə davam edirlər. Benediktin ordeni xristian dünyasında monastır həyatının əsasını qoymuş, Avropa mədəniyyəti, təhsili və iqtisadiyyatına böyük təsir göstərmişdir. Onların qaydaları və dəyərləri orta əsrlərdən müasir dövrə qədər davam etmiş və bu gün də mövcudluğunu qoruyub saxlamışdır.

## Qalereya

Fra Angelico 031.jpg|
Abadía de Montecassino.jpg
Melk - Stift (2).JPG
Eglise abbatiale Saint-Benoit - Ensemble sud - Saint-Benoît-sur-Loire - Médiathèque de l'architecture et du patrimoine - APMH00003809.jpg
Basilique Saint-Martin d'Ainay I.jpg|
Bellotto New Town Market Square.jpg|
Saint Benedict Medal.jpg|
Bonifatius-gregorius-aedelbertus-noordwijk.JPG|
Ruperthead.jpg|
Raban-Maur Alcuin Otgar.jpg


## İstinadlar

## Ədəbiyyat

* Dom Columba Marmion, *Christ the Ideal of the Monk – Spiritual Conferences on the Monastic and Religious Life* (Engl. edition London 1926, trsl. from the French by a nun of Tyburn Convent).
* Mariano Dell'Omo, *Storia del monachesimo occidentale dal medioevo all'età contemporanea. Il carisma di san Benedetto tra VI e XX secolo*. Jaca Book, Milano 2011. 
*

## Xarici keçidlər

* 
* ''Confoederatio Benedictina Ordinis Sancti Benedicti'', the Benedictine Confederation of Congregations (archived 4 July 2008)
* Links of the Congregations 
* Saint Vincent Archabbey (archived 29 June 2016)
* Boniface WIMMER
* The Alliance for International Monasticism
* Benedictines – Abbey of Dendermonde in ODIS – Online Database for Intermediary Structures
* Benedictine rule for nuns in Middle English, Manuscript, ca. 1320, at The Library of Congress